Rossiya kompaniyasi O‘zbekistonda intellektual transport tizimlarini joriy etadi

Rossiyaning Rostec korporatsiyasiga tegishli “Shvabe” xoldingi O‘zbekistonning Tech Age kompaniyasi bilan shartnoma tuzdi. Tomonlar birgalikda O‘zbekiston shahar infratuzilmasiga intellektual transport tizimlarini (ITT) joriy etishni rejalashtirmoqda.

Rostec va Tech Age o‘rtasidagi hamkorlikning asosiy yo‘nalishlari O‘zbekiston shaharlari ko‘chalarida ITTni rivojlantirish, “Xavfsiz shahar” texnologiyalaridan foydalangan holda situatsion markazlarni yaratishdan iborat bo‘ladi. 
Toshkentdagi “Innoprom” korxonasida tegishli kelishuvni “Shvabe” kompaniyasi bosh direktorining marketing va xizmat ko‘rsatish bo‘yicha o‘rinbosari Sergey Dmitrochenko va Tech Age asoschisi Aleksandr Pak imzoladi.
“Shvabe” shaharlarda hayot sifatini yaxshilaydigan infratuzilma loyihalarini amalga oshiradi. Xolding xavfsizlik, harakatni boshqarish, kommunal xizmatlar va boshqa muhim sohalar uchun “aqlli” texnologiya va tizimlarni joriy qiladi. Bu tajriba xalqaro hamkorlarimizni qiziqtiradi, — deydi Rostec ijrochi direktori Oleg Yevtushenko.
Kelishuv doirasida transport oqimlarini optimallashtirish va barcha yo‘l harakati qatnashchilari uchun zamonaviy xavfsizlik darajasini ta’minlaydigan “yo‘l xizmati”ni tashkil etish ham rejalashtirilgan.
Biz arsenalimizda mavjud bo‘lgan barcha to‘plangan tajriba va resurslarni O‘zbekiston manfaatlari yo‘lida ITT va shahar infratuzilmasini rivojlantirish sohasida qo‘llash niyatidamiz. Shu bilan birga, xolding boshqa turli loyihalarda ham keng qamrovli texnologik hamkor sifatida harakat qilishga tayyor, — dedi Sergey Dmitrochenko.
Tech Age kompaniyasi asoschisi Aleksandr Pak esa O‘zbekistonda infratuzilma loyihalari faol rivojlanayotganini, bu hamkorlik esa shaharlararo transport muammolarini hal qilishga yordam berishini aytib o‘tdi.
Hozirda O‘zbekistonga “Shvabe” optika korxonalari tomonidan ishlab chiqarilgan keng turdagi uskunalar import qilinadi. 
Avvalroq Toshkentga “Mehnat jasorati shahri” maqomi berilishi mumkinligi haqida xabar berilgan edi.